2.3.2023
SK
Úradný vestník Európskej únie
C 78/21
Nová verzia:
„Extra panenský olivový olej ‚Riviera Ligure‘ nepovinne doplnený jedným z doplnkových zemepisných pomenovaní, musí pochádzať z jednej alebo viacerých týchto miestnych odrôd olív (niektoré z ich najbežnejších synoným sú uvedené v zátvorkách), ktoré sa pestujú v olivových hájoch na území uvedenom v článku 3, a to buď samostatne, alebo v kombinácii: Arnasca, Carparina, Castelnovina, Colombaia, Cozzanina, Cozzanone, Fiandola, Frantoio, Finalina, Lantesca (alebo Mattea, Pertegara), Lavagnina, Leccino, Liccione (alebo Lizzone, Olivastrone), Merlina, Mortellina, Mortina, Negrea, Nostrale, Olivella, Olivotto, Pignola, Prempesa (alebo Principina), Razzola, Rondino, Rossese, Taggiasca (alebo Gentile, Giuggiolina), Taggiasca di Feglino a Toso.“
Zistilo sa, že v tejto oblasti sa nachádzajú odrody, ktoré možno vysledovať najmä k odrode Frantoio a ktoré sa časom adaptovali na miestne podmienky a stali sa autochtónnymi odrodami; je teda jasné, že je potrebné zapojiť čo najviac dotknutých pestovateľov olív.
Z laboratórnych analýz navyše vyplýva, že olej získaný z týchto odrôd spĺňa vlastnosti extra panenského olivového oleja „Riviera Ligure“.
Špecifickosť výrobku nie je ovplyvnená odstránením predchádzajúcich obmedzení pre odrody používané pre extra panenský olivový olej „Riviera Ligure“, pretože v priemernom roku takmer všetok olej vyrobený pod týmto označením pochádza zo spracovania olív jedinej odrody: Taggiasca.
Táto odroda, ktorá sa pestuje pod týmto názvom v provinciách Imperia a Savona, sa takisto prispôsobila špecifickým vlastnostiam Ligúrie, v dôsledku čoho vznikli odrody s rôznymi názvami, ako napríklad Lavagnina v provincii Janov a Razzola v provincii La Spezia.
Skutočnosť, že všetky olivy pestované v Ligúrii pochádzajú z jedného kmeňa, si všimol najvýznamnejší taliansky botanik Giorgio Gallesio začiatkom devätnásteho storočia.
Zistil, že existuje jediný druh olivovníka, ktorý nazval Gentile, ktorý postupne charakterizoval celé územie Ligúrie a stal sa známym pod rôznymi názvami v závislosti od toho, kde sa pestoval, a od rôznych spôsobov, ako sa prispôsobil prostrediu na týchto miestach.
Olej „Riviera Ligure“ má preto jednotné vlastnosti, keďže rozdiely medzi olejmi označenými tromi rôznymi zemepisnými pomenovaniami sú celkom okrajové a bežne ich dokáže odhaliť len vysoko kvalifikovaný a skúsený degustátor.
Pestovateľské charakteristiky
Zmena týkajúca sa článku 5 špecifikácie výrobku a bodu 4.5 uverejneného súhrnu o opise oblasti pestovania.
Táto zmena nemá vplyv na jednotný dokument.
— V súlade s predchádzajúcimi zmenami bol prepísaný opis oblasti pestovania, v ktorej je možné používať označenie „Riviera Ligure“ nepovinne spolu s jedným z doplnkových zemepisných pomenovaní: oblasť pestovania je teraz stručne opísaná s jediným opisom pokrývajúcim rôzne podoblasti zahrnuté v súčasnej špecifikácii.
Aktuálna verzia:
„3.
Vhodné sú preto olivové háje na stráňach stredne strmých alebo strmých kopcov prevažne terasovito upravených, ktoré sa nachádzajú v oblasti uvedenej v článku 3 a ktorých pôda vzniká zvetraním materskej horniny vápenatého pôvodu.
4.
Na výrobu extra panenského olivového oleja s chráneným označením pôvodu ‚Riviera Ligure‘ s doplnkovým zemepisným pomenovaním ‚Riviera dei Fiori‘ sú vhodnými olivové háje ležiace vo výrobnej oblasti opísanej v článku 3 ods.
2, ktoré sa nachádzajú viac-menej na terasovito upravenom kopcovitom území.
V dôsledku mechanického zvetrávania materskej horniny vápencového pôvodu (v eocéne) formovanie vrstiev v priebehu času zapríčinilo to, že stredne ťažké pôdy sa vo vyššej nadmorskej výške stávajú kyprejšie.
5.
Na výrobu extra panenského olivového oleja s kontrolovaným označením pôvodu ‚Riviera Ligure‘ s doplnkovým zemepisným pomenovaním ‚Riviera del Ponente Savonese‘ sú vhodnými olivové háje ležiace vo výrobnej oblasti opísanej v článku 3 ods.
3, ktoré sa nachádzajú na terasovito upravenom kopcovitom území, okrem planiny Albenga.
Materskú horninu vápencového pôvodu ovplyvnili meteorologické javy a vodné toky, v dôsledku ktorých sa stredne ťažké všeobecne hlboké pôdy stali vo vyššej nadmorskej výške priepustnejšími a viac sa rozpadali.